title: Dients de sabre
text: Dients de sabre ye una denominación popular sin valor en Zoolochía que s'emplega pa nombrar a diferents especies de mamiferos d'alimentación carnivora y dients canins muit destacables que ha existiu en diferents intes a lo largo d'a era Cenozoica, totz extinctos en l'actualidat.
  
  Evolutivament, diferents grupos de mamiferos han adquiesto «dients de sabre» a lo largo d'a Historia, muitas vegadas sin estar realment emparentaus entre ells. O caso d'os dients de sabre exemplifica muit bien o concepto de converchencia evolutiva u evolución converchent.
  
  Son eixemplos d'animals de dients de sabre:
  
  Os nimravidos, una familia extincta de carnivoros muit amanada d'os primers felidos, que existión entre fa quaranta y dos millons y fa siet millons docientos mil anyos.
  A subfamilia d'os macairodontins, Felidae propiament ditos, conoixius como «felidos dients de sabre» que existión dica fa bells diez mil anyos.
  Os hienodontidos, una familia extincta de mamiferos carnivoros primitivos que vivió entre fa seisanta y un millons y fa miqueta más d'once millons d'anyos, y que por tanto no tiene garra relación con os felidos.
  Os tilacosmilidos, una familia de marsupials extinctos de a orden Sparassodonta, que habitó en Sudamerica dica fa siet millons d'anyos.
  
  De totz ells, os más recients y puet estar que por ixo os más conoixius son os felidos macairodontins.
  
  Referencias 
  
  Zoonimia
  Animals extinctos